Marija Ladigaitė-Vildžiūnienė

Marija Ladigaitė-Vildžiūnienė (g. 1931 m. balandžio 2 d. Gulbinėnuose, Pasvalio rajonas) – Lietuvos grafikė, knygų iliustratorė.

Biografija 
Tėvas generolas Kazys Ladiga, motina publicistė, Trečiojo Seimo atstovė Stefanija Paliulytė-Ladigienė. Vyras skulptorius Vladas Vildžiūnas, duktė Liudvika Pociūnienė, sūnūs Domantas Vildžiūnas, Kunotas Vildžiūnas.

1960 m. neakivaizdžiai baigė Maskvos poligrafijos instituto Grafikos fakultetą. 1966–2000 m. (su pertraukomis) Vilniaus mokyklų dailės mokytoja. Nuo 1961 m. Lietuvos dailininkų sąjungos narė.

Kūryba 
Nuo 1964 m. dalyvavo parodose Lietuvoje ir užsienyje. Individualios parodos surengtos Vilniuje (1964 m., su V. Vildžiūnu), Gilforde (Didžioji Britanija, 2001 m.).

Dauguma darbų atlikti monotipija, šilkografija, tušu plunksnele, akvarele, tempera, nespalvotais ir spalvotais pieštukais.

Daugiausia iliustravo vaikų literatūros knygas, apipavidalino knygų, nutapė miniatiūrų, sukūrė estampų. Kūriniams būdingi romantiški Lietuvos gamtos vaizdai, svajingi personažai, gausu vaikystės įspūdžių, simbolinės kompozicijos pasižymi monumentalių ir trapių linijų bei formų kaita, subtiliomis spalvų dermėmis, įvairiomis faktūromis.

Darbai 
 Išdaigėlė / Ona Miciūtė. – Vilnius: Valstybinė grožinės literatūros leidykla, 1959. – 23 p. : iliustr.
 Dovanėlė / Ksaveras Sakalauskas. – Vilnius: Valstybinė grožinės literatūros leidykla, 1960. – 36 p.: iliustr.
 Saulė ir dainelė / Janina Degutytė. – Vilnius: Valstybinė grožinės literatūros leidykla, 1961. – 22 p.: iliustr.
 Juodoji tetulė: pasaka / Petras Cvirka. – Vilnius: Valstybinė grožinės literatūros leidykla, 1961. – 30 p.: iliustr.
 Keturi žiemos vėjai: pasaka / Algimantas Čekuolis. – Vilnius: Valstybinė grožinės literatūros leidykla, 1963. – 53 p.: iliustr.
 Neregėta gėlė: apsakymai / Jonas Avyžius. – Vilnius: Valstybinė grožinės literatūros leidykla, 1963. – 35 p.: iliustr.
 Žvaigždės skamba / Petras Naraškevičius. – Vilnius: Valstybinė grožinės literatūros leidykla, 1963. – 51 p.: iliustr.
 Žalia ugnelė: eilėraščiai / Janina Degutytė. – Vilnius: Vaga, 1966. – 44 p.: iliustr.
 Laumės dovanos / Salomėja Nėris. – Vilnius: Vaga, 1966. – 25 p.: iliustr.
 Pelėdžiuko sapnas: pasakos / Janina Degutytė. – Vilnius: Vaga, 1969. – 63 p.: iliustr.
 Gėlių gegužinė: eilėraščiai / Ramutė Skučaitė. – Vilnius: Vaga, 1969. – 39 p.: iliustr.
 Ei, slėpkitės! / Kazys Saja. – Vilnius: Vaga, 1971. – 221 p.: iliustr.
 Čip čipo, rip ripo. – Vilnius: Vaga, 1973. – 24 p.: iliustr.
 Namai namučiai: eilėraščiai / Violeta Palčinskaitė. – Vilnius: Vaga, 1977. – 142 p.: iliustr.
 Balsas: dramos / Juozas Glinskis. – Vilnius: Vaga, 1983. – 269 p.: iliustr.
 Su saule lijo: lietuvių liaudies dainelės / paruošė Pranė Jokimaitienė. – Vilnius: Vaga, 1983. – 143 p.: iliustr.
 Senoji Europa / Marija Gimbutienė; dail. M. Ladigaitė, K. Vildžiūnas. – Vilnius: MELI, 1996. – 381 p.: iliustr. – ISBN 5-420-01343-6
 Pelėdžiuko sapnas: pasakos / Janina Degutytė. – 4-asis leidimas. – Vilnius: Vyturys, 1999. – 70 p.: iliustr. – ISBN 5-7900-0904-2
 Ei, slėpkitės! / Kazys Saja. – 3-asis leidimas. – Vilnius: Alma littera, 1999. – 219 p.: iliustr. – ISBN 9986-02-707-1
 Bokšto gynimas: albumas / parengė J. Glinskis, M. Ladigaitė, K. Vildžiūnas. – Vilnius, 2000. – 108 p. – ISBN 9986-9372-0-5
 estampų ciklai „Motinystė“ (1966–1967 m.), „Senoji Europa“ (2001 m.)

Šaltiniai 

Lietuvos grafikai
Lietuvos iliustratoriai